Крајем марта и почетком априла 4. и 10. дивизија ангажоване су за ослобођење Сарајева. У наступању кроз средњу Босну 2. југословенска армија је 22. априла форсирала реку Врбас када је 5. корпус ушао у њен састав. У борбама од 22. априла до 2. маја 1945. јединице 2. армије уништиле су сва окупаторско-квислиншка упоришта у долини Саве и Уне (Босанска Дубица, Босанска Костајница, Босански Нови, Добрљин, Хрватска Дубица и Костајница), чиме је Босанска крајина коначно ослобођена.